KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosināto grozījumu Padomes nostājā attiecībā uz priekšlikumu EIROPAS PARLAMENTA UN PADOMES REGULAI par autobusu pasažieru tiesībām un grozījumiem Regulā (EK) Nr. 2006/2004 /* COM/2010/0469 galīgā redakcija - COD 2008/0237 */





[pic] | EIROPAS KOMISIJA | Briselē, 6.9.2010 COM(2010) 469 galīgā redakcija 2008/0237 (COD) KOMISIJAS ATZINUMSsaskaņā ar Līguma par Eiropas Savienības darbību 294. panta 7. punkta c) apakšpunktupar Eiropas Parlamenta ierosināto grozījumuPadomes nostājā attiecībā uzpriekšlikumu EIROPAS PARLAMENTA UN PADOMES REGULAI par autobusu pasažieru tiesībām un grozījumiem Regulā (EK) Nr. 2006/2004 2008/0237 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta ierosinātajiem grozījumiem Padomes kopējā nostājā attiecībā uz priekšlikumu EIROPAS PARLAMENTA UN PADOMES REGULAI par autobusu pasažieru tiesībām un grozījumiem Regulā (EK) Nr. 2006/2004 1. PRIEKšVēSTURE Datums, kad priekšlikumu nosūtīja Parlamentam un Padomei: 2008. gada 5. decembris Datums, kad Eiropas Parlaments pirmajā lasījumā sniedzis savu atzinu 2009. gada 23. aprīlis Eiropas Ekonomikas un sociālo lietu komitejas atzinums: 2009. gada 16. jūlijs Padomes nostājas vienprātīgas pieņemšanas datums: 2010. gada 11. marts Datums, kad Eiropas Parlaments sniedzis atzinumu otrajā lasījumā: 2010. gada 6. jūlijs 2. Priekšlikuma mērķis Tiesību akta priekšlikuma mērķis ir noteikt tiesību kopumu pasažieriem, kuri izmanto autobusu transporta pakalpojumus, kā iekšzemes, tā pārrobežu maršrutos. Šīs tiesības galvenokārt attiecas uz šādiem aspektiem: minimālā informācija, kas pasažieriem jādara zināma pirms brauciena un brauciena laikā, atbildība ceļu satiksmes negadījumos, palīdzība un kompensācijas pārtraukta brauciena gadījumā, pasākumi, kas īstenojami kavēšanās gadījumā, un īpaša palīdzība personām ar ierobežotām pārvietošanās spējām. Tāpat kā spēkā esošajos tiesību aktos par gaisa un dzelzceļa transportu, arī šajā priekšlikumā ir paredzēts izveidot neatkarīgas valsts iestādes strīdu izšķiršanai. 3. Komisijas atzinums par Eiropas Parlamenta ierosinātajiem grozījumiem 3.1 Komisijas nostājas kopsavilkums Eiropas Parlaments pieņēma 50 grozījumus. Komisija var pilnībā pieņemt piecus grozījumus piedāvātajā redakcijā (11., 20., 33., 37. un 38.), var principā pieņemt trīs grozījumus, kas atceltu dažus noteikumus Padomes nostājā (15., 16. un 50.), un var pēc pārstrādāšanas pieņemt trīsdesmit deviņus grozījumus (1., 2., 3., 4., 5., 6., 7., 8., 9., 10., 12., 13., 14., 17., 18., 19., 22., 23., 24., 25., 26., 27., 28., 29., 30., 31., 32., 34., 39., 40., 41., 42., 44., 45., 46., 47., 48., 49. un 51.). Komisija noraida 21., 35. un 36. grozījumu. Komisija atbalsta EP centienus pilnveidot noteikumus, kas salīdzinājumā ar Padomes nostāju spētu uzlabot pasažieru aizsardzības līmeni. Daudzos jautājumos grozījumi, par kuriem balsoja EP, atšķiras no Padomes nostājas. Tomēr Komisija ir pārliecināta, ka samierināšanas procedūrā varētu panākt kompromisu. 3.2 Parlamenta grozījumi otrajā lasījumā 3.2.1. Pieņemtie grozījumi Komisija pieņem 11., 20., 33., 37. un 38. grozījumu. Grozījumi sniedz skaidrojumus apsvērumos (17. apsvērumā), definīcijās (“pārvadātājs”, 3. panta g) punkts) un noteikumos par aizkavēšanos (14. panta 1. punkta b) apakšpunkta i punktā, 19. panta 1. punktā un 19. panta 1. punkta a) apakšpunktā, kas vai nu uzlabo juridiskā teksta kvalitāti, vai arī pasažieru aizsardzības līmeni. 3.2.2. Pārformulējot vai principā pieņemtie grozījumi Darbības joma Komisija pieņem grozījumus saistībā ar regulas projekta darbības jomu (2. pants), kas salīdzinājumā ar Padomes nostāju ierobežo iespēju dalībvalstīm neattiecināt pasažieru tiesības uz noteikta veida pakalpojumiem, piemēram, iekšzemes pakalpojumiem un vietējiem pakalpojumiem (t.i., pilsētas, piepilsētas un reģionālie pakalpojumi) un samazina laiku, kas nepieciešams šādu atbrīvojumu piemērošanai, jo tie uzlabo pasažieru aizsardzību. Tomēr, lai nodrošinātu skaidrību, saskaņotību un tiesisko noteiktību, jāpārstrādā šādi grozījumi : 1., 13., 14., 17., un 18. grozījums. Komisija var pieņemt 15. un 16. grozījumu (kas atceļ dalībvalstu iespēju atbrīvot no regulas projekta darbības jomas iekšzemes, kā arī starptautiskos pakalpojumus, ja ievērojama to daļa tiek sniegta ārpus ES), lai nodrošinātu to tiesību aktu plašu piemērošanu, kuri attiecas uz šīm pasažieru tiesībām. Tomēr, lai panāktu kompromisu ar Padomi, Komisija atzīst, ka plašāku piemērošanu var nodrošināt tikai izmantojot elastīgāku pieeju, t.i., iepriekšminēto pakalpojumu iespējamā atbrīvošana no darbības jomas, taču izveidojot garāku to vienību uzskaitījumu 2. panta 5. punktā, kurām nav piemērojami atbrīvojumi salīdzinājumā ar Padomes ierosināto ļoti ierobežoto sarakstu Kompensācija un palīdzība saistībā ar negadījumiem Komisija pieņem grozījumus saistībā ar kompensāciju un palīdzību nelaimes gadījumos, kas salīdzinājumā ar Padomes nostāju uzlabo pasažieru aizsardzību. Tomēr, lai panāktu atbilstību spēkā esošajiem tiesību aktiem par atbildību attiecībā uz mehāniskajiem transportlīdzekļiem un tādējādi panāktu vienošanos ar Padomi, ievērojami jāpārstrādā šādi grozījumi: 2., 3., 4., 22., 23., 24. un 25. grozījums. Invalīdi un personas ar ierobežotām pārvietošanās spējām Komisija pieņem grozījumus, kuri attiecas uz invalīdiem un personām ar ierobežotām pārvietošanās spējām un kuri salīdzinājumā ar Padomes nostāju uzlabo noteikumus attiecībā uz autobusu transporta pakalpojumu pieejamību šīm personām. Tomēr, lai nodrošinātu skaidrību, saskaņotību un tiesisko noteiktību, jāpārstrādā šādi grozījumi : 5., 6., 7., 8., 9., 18., 19., 26., 27., 28., 29., 30., 31., 32., 34. un 51. grozījums. Atcelšana vai kavēšanās Komisija pieņem grozījumus, kuri attiecas uz pasažieru tiesībām autobusu pakalpojumu atcelšanas vai kavēšanās gadījumā un kuri uzlabo pasažieru aizsardzību, piemēram, attiecībā uz nosacījumiem par kompensāciju un palīdzību. Tomēr, lai nodrošinātu skaidrību, saskaņotību un tiesisko noteiktību, jāpārstrādā šādi grozījumi : 10., 39., 40., 41., un 42. Komisija var principā pieņemt četrdesmit četrus grozījumus (jaunais 22.a pants, kurā noteikts pienākums pārvadātājiem sadarboties ar attiecīgajām ieinteresētajām personām, lai uzlabotu rūpes par pasažieriem). Tomēr, lai panāktu kompromisu ar Padomi, Komisija atzīst, ka var būt nepieciešama elastīgāka pieeja šim pārvadātājiem (tirgus dalībniekiem) noteiktajam sadarbības pienākumam. Informācija Komisija pieņem grozījumus, kas saistīti ar informācijas sniegšanu par transporta pakalpojumiem un to izpildi, kā arī par pasažieru tiesībām, kas salīdzinājumā ar Padomes nostāju uzlabo rūpes par pasažieriem. Tomēr, lai nodrošinātu skaidrību, saskaņotību un tiesisko noteiktību, jāpārstrādā šādi grozījumi : 12., 45. un 46. grozījums. Sūdzību izskatīšana un izpilde Komisija pieņem grozījumus, kas saistīti ar sūdzību izskatīšanas mehānismu izstrādes nosacījumiem, kā arī nosacījumiem saistībā ar valsts tiesībaizsardzības iestādēm, kuras uzlabo pasažieru aizsardzību un sekmē administratīvo struktūru darbību. Tomēr, lai nodrošinātu skaidrību, saskaņotību un tiesisko noteiktību, jāpārstrādā šādi grozījumi : 47., 48. un 49. grozījums. Komisija var principā pieņemt 50. grozījumu . 27. panta 3. punkts paplašina neatkarīgās sūdzību izskatīšanas shēmas darbības jomu un attiecina to uz šīs regulas 5. līdz 7. pantu. Tomēr, lai panāktu kompromisu ar Padomi, Komisija atzīst, ka var būt nepieciešama elastīgāka pieeja šim noteikumam, lai nodrošinātu juridisko konsekvenci starp valsts tiesību aktiem un ES tiesību aktiem, tādējādi izslēdzot 7. pantu no 27. panta 3. punkta darbības jomas, tā kā 7. pants attiecas uz valsts noteiktajiem tiesību aktiem par atbildību, kuru pārskatīšanas procedūras termiņi var būt atšķirīgi no tiem termiņiem, kas noteikti šajā regulā. 3.2.3. Noraidītie grozījumi Komisija noraida 21. grozījumu (“tūrisma operatora” definīcija 3. panta k punktā), tā kā atsauces uz vārdu “mazumtirgotājs” svītrošana definīcijā neatbilstu šīs regulas projekta juridiskajai struktūrai, kā arī nebūtu saskaņā ar spēkā esošajiem tiesību aktiem, kuri nosaka pasažieru tiesības, piemēram, Regula Nr. 1107/2006 un Regula Nr. 1371/2007. Komisija noraida 35. un 36. grozījumu, kuru mērķis ir svītrot 18. panta 1. un 2. punktu, kas dod tiesības dalībvalstīm izslēgt no šīs regulas III nodaļā ietverto noteikumu darbības jomas iekšzemes regulāros pārvadājumus, ja invalīdiem un personām ar ierobežotām pārvietošanās spējām tiek nodrošināts vismaz tāds pats aizsardzības līmenis, kādam tam jābūt saskaņā ar šīs regulas noteikumiem. Noteikumi, kuri ietverti 18. panta 1. un 2. punktā, ir lietderīgi, jo tie nodrošina dalībvalstīm nepieciešamo elastīgumu, lai vajadzības gadījumā saglabātu augstāku aizsardzības līmeni valsts mērogā, vienlaikus nodrošinot, ka vismaz tāds pats aizsardzības līmenis, kas paredzēts regulā, ir sasniegts arī citās dalībvalstīs.